
NARVA LINNAVALITSUS

PROTOKOLLILINE OTSUS



Narva									__________2016. a  nr



Ehitise peremehetuks tunnistamine


Narva Linnavalitsus võtab vastu protokollilise otsuse:


1. Taotleda Narva Linnavolikogult otsuse vastuvõtmist ehitise - Narva linnas Võidu prospekt 17g asuva garaažiboksi peremehetuse tuvastamiseks vastavalt lisatud Narva Linnavolikogu otsuse eelnõule.

2. Volitada Narva Linnavalitsuse liiget Georgi Ignatov´it antud küsimust ette kandma Narva Linnavolikogu istungil.






Tarmo Tammiste 						Ants Liimets
Linnapea                                                                        	Linnasekretär

















Algataja: Narva Linnavalitsus


NARVA LINNAVOLIKOGU

O T S U S


Narva									           ___.___.2016 nr _____


1. ASJAOLUD JA MENETLUSE KÄIK

Narvas aadressil Võidu tänav 17G asub reformimata maal garaažiboks pindalaga 9,9 m2.

Maa-ala pindalaga 75 m2  anti Kultuuriosakonnale  üle  garaaži ehitamiseks  Narva Linna  TSN Täitevkomitee 11.10.1977.a otsusega 288, maaüksuse plaan vormistati  05.09.1980.a. Praegu pole garaaži omanik teada, garaaž pole ehitisregistris registreeritud, samuti polnud see  registreeritud hooneregistris. Garaažiboks on Narva Linnavalitsuse Kultuuriosakonna  kasutuses, kuid ei ole  bilansis. Garaaži ehitusdokumentatsioon puudub. Käesoleva ajani ei ole keegi esitanud avaldusi või dokumente, mis tõendavad kolmandate isikute omandiõigust ülalnimetatud garaažiboksile.

Narva Linnavalituse linnavarakomisjoni arutas antud vara hõivamise küsimust 03.06.2015.a koosolekul (protokoll nr 6) ja soovitas algatada menetlus Narva linnas aadressil Võidu tänav 17G asuva garaažiboksi peremehetuse tuvastamiseks. 

Narva Linnavalitsuse 17.06.2015.a korraldusega nr 663-k alustati Narva linnas, aadressil Võidu tänav 17G paikneva peremeheta garaažiboksi hõivamise menetlust. Pärast ehitise arvelevõtmist avaldas Arhitektuuri- ja Linnaplaneerimise Amet ajalehes „Narvskaja Gazeta” 19.09.2015.a ja Ametlikes Teadaannetes 21.09.2015.a teate hõivatava ehitise kohta. Hõivatava garaažiboksi peremehetuse kohta pole kahe kuu jooksul Arhitektuuri- ja Linnaplaneerimise Ametile vastuväiteid esitatud. 10.12.2015.a tegi AS Pindi Kinnisvara ehitise ekspertarvamuse, mille kohaselt garaažiboksi tõenäoline müügihind seisuga 10.12.2015.a ca 2 000 (kaks tuhat) eurot.


2. ÕIGUSLIKUD ALUSED

Vastavalt asjaõigusseaduse rakendamise seaduse § 13 lõikele 2  on peremehetu ehitise hõivamise õigus ja kohustus kohalikul omavalitsusel ja riigil Vabariigi Valitsuse kehtestatud korras.

Vabariigi Valitsuse 08.08.1996. a määrusega nr 211 kinnitatud “Peremehetu ehitise hõivamise korra” (edaspidi Vabariigi Valitsuse kord) punkti 3 kohaselt ehitis on peremehetu, kui ehitise omanik on lõpetanud ehitise valduse omandist loobumise tahtega vastavalt asjaõigusseaduse (AÕS) § 96 lõikele 3. Viidatud sätte kohaselt asi on peremehetu, kui see ei ole veel olnud kellegi omandis või kui omanik on valduse lõpetanud omandist loobumise tahtega. 

Vabariigi Valitsuse korra punkti 4 kohaselt omanik on lõpetanud ehitise valduse, kui ta on loobunud tegelikust võimust asja üle. Valduse lõppemise üle otsustatakse asjaolude alusel vastavalt AÕS § 39. AÕS § 39 lõike 1 kohaselt valdus lõpeb, kui valdaja loobub tegelikust võimust asja üle või kaotab selle muul viisil. 
Vabariigi Valitsuse korra punkti 5 kohaselt ehitise omandist loobumise tahte olemasolu eeldatakse, kui ehitise omanik on väljendanud omandist loobumist või kui ehitise omanik ei ole teada.

AÕS § 96 lõike 1 kohaselt vallasomand tekib hõivamisega, kui isik võtab peremehetu vallasasja oma valdusse tahtega saada selle omanikuks.

Vabariigi Valitsuse korra punkti 10 kohaselt valla- või linnavolikogu või tema ülesandel valla- või linnavalitsus vaatab läbi esitatud vastuväited ja otsustab, kas ehitis on peremehetu või mitte.

Vastavalt Narva Linnavolikogu 27.01.1999. a määrusega nr 80/39 kinnitatud “Peremeheta ehitise hõivamise korra Narva linnas” (edaspidi Narva linna kord) punktile 11 Narva Linna Arenduse ja Ökonoomika Ameti poolt kogutud dokumendid ehitise peremehetuse tunnistamiseks esitab linnavolikogule linnavalitsus. Linnavolikogu vaatab läbi esitatud dokumendid ja võtab vastu otsuse ehitise peremehetuse tunnistamiseks.

3. OTSUS

Tunnistada peremehetuks ehitiseks Narva linnas, aadressil Võidu tänav 17G asuva garaažiboksi. 

4. RAKENDUSSÄTTED

0. Otsus jõustub seaduses sätestatud korras.

0. Narva Linnavalitsusel teha otsus teatavaks asjaosalistele.

0. Käesolevat otsust võib vaidlustada Tartu Halduskohtu Jõhvi kohtumajas 30 päeva jooksul selle jõustumisest.


 
Aleksandr Jefimov

